Løy seg inn i landet

Hadde dårlig samvittighet i ti år

DØMT: Kaled Ahmed Taleb (37) sa han var en flyktning fra Mogadishu, men kom fra Djibouti. Under navnet Khalid Haji Ahmed ble han norsk statsborger og lokalpolitiker for Arbeiderpartiet. Nå er han dømt. Foto: KRISTIAN HELGESEN

Tidligere Ap-politiker dømt: Tilsto asylbløff - dømt til fengsel

Tidligere Ap-politiker Kaled Ahmed Taleb (37) tilsto å ha løyet seg til oppholdstillatelse i Norge med uriktig navn, alder og hjemland. Nå er han fornøyd med dommen.

May Linn Gjerding

Rolf J. Widerøe

Oppdatert 28. mai 2013

Artikkelen er over syv år gammel

Nå er han dømt til fire måneders fengsel, hvor han må sone halvparten av straffen i fengsel.

Uten samtykke til tilståelsesdom hadde påstanden til straff vært seks måneders fengsel, ifølge dommen.

- Vi tar litt betenkningstid i forhold til straffeutmålingen, men vi er fornøyde med at flere av argumentene vi fremførte i retten er lagt til grunn i dommen, sier Talebs forsvarer, Eivor Øen til VG.

D

TATT I LØGN: Kaled Ahmed Taleb må nå i fengsel. Foto: MAGNAR KIRKNES

a Taleb ankom Norge i 2002, sa han til myndighetene at han het Khalid Haji Ahmed. Han utgav seg for å være en flyktning fra Somalia, som skal ha forklart hvordan han og familien har flyktet fra krig og elendighet. Dette viste seg å være usant.

I ettertid har den tidligere Ap-politikeren tilstått sitt egentlige navn, at han kommer fra Djibouti og er fire år eldre enn han oppga.

Med falske opplysninger lurte Taleb norske myndigheter: Først ble han innvilget oppholdstillatelse på humanitært grunnlag, deretter fikk han statsborgerskap.

Kaled Ahmed Taleb er Utøya-overlevende, som mistet broren sin i Utøya-massakren. Han har vært en profilert lokalpolitiker i Hamar og Hedmark, hvor han har sittet både i kommunestyret og i fylkestinget. Da kjent som Khalid Haji Ahmed. Han sa fra seg alle politiske verv etter at løgnene kom for en dag.

Til norske utlendingsmyndigheter oppga den tidligere Ap-politikeren gjentatte ganger at han het Khalid Haji Ahmed. Han hevdet også at han var fire år yngre enn han er. Ifølge dommen tilsto Taleb først da politiet konfronterte ham med mistanke om falsk forklaring.

- Hvorfor oppga han feil hjemland og ID?

- I retten har han forklart at han kom til Norge, og trengte politisk beskyttelse. Av ulike grunner, og av hensyn til familien, synes han at det var vanskelig å oppgi at han var fra Djibouti, sier Eivor Øen.

Han la kortene på bordet i et åpenhjertig intervju i med Hamar Arbeiderblad 23. mars i år - hvor han betrodde at han har hatt dårlig samvittighet for bløffen i ti år.

Mannen ba også alle han kjenner om unnnskyldning via avisen.

På sin ferd til Norge var han først innom Frankrike og Italia. I Italia møtte han mannen som smuglet ham inn i Sverige før han tok toget videre til Norge. Denne mannen jobbet i en organisert menneskesmuglerliga og ga Taleb den oppkonstruerte historien og fortalte ham om at somaliere har større sjanse for å få asyl. Ahmed betalte mannen 4000 dollar, skriver Hamar Arbeiderblad.

Påtalemyndigheten ville at Taleb skulle dømmes til fem måneders fengsel, men retten mente at fire måneders fengsel var tilstrekkelig.

«Bakgrunnen for dette er først og fremst psykiske problemer som siktede sliter med, og det ansvar han har påtatt seg for familiemedlemmer som er her i landet, det vil si søsken og foreldre.»

Publisert: 27.05.13 kl. 23:05 Oppdatert: 28.05.13 kl. 00:20